open-index/open-wikipedia-markdown huggingface dataset:
Vilankulo

duimnael|links|250px|Tipiese huise in Vilankulo.
duimnael|Lugfoto van Vilanculos en die kuslyn, Mosambiek.
**Vilankulo** (voorheen **Vilanculos**) is 'n dorp in die Inhambane-provinsie van Mosambiek. Sommige toeriste maak gebruik van fasiliteite in die dorp om te oornag, veral wanneer daar tussen Maputo en Beira gereis word en wanneer die Bazaruto-eilande in die Indiese Oseaan besoek word. 

Vilankulo het aansienlike groei beleef die afgelope dekade en gebruik befondsing gegenereer uit toerisme om toerisme-infrastruktuur verder te verbeter. Die dorp is 'n gewilde vakansiebestemming vir menige Suid-Afrikaner en bied 'n kombinasie van aangename weer, kristalhelder seë, pragtige strande en verskeie watersportsoorte wat beoefen kan word. Tariewe is nie buitensporig nie en 'n verskeidenheid vakansieoorde is onlangs ontwikkel, asook 'n aantal goeie eetplekke.

Daar is 'n klein internasionale lughawe op Vilankulo waarvandaan daar daaglikse vlugte tussen Johannesburg, Maputo en eSwatini onderneem word.

## Demografie 
## Galery 

Lêer:Vilaculos beach Mozambique 2.jpg|Toneel by Vilakulo-strand, Mosambiek 
Lêer:Vilaculos beach Mozambique.jpg|Vilakulo-strand, Mosambiek

## Verwysings 
## Notas 
## Eksterne skakels 
* Wikivoyage - Mosambiek
Feyenoord

**Feyenoord** is 'n sokkerspan in die stad Rotterdam in Nederland. Feyenoord is in 1908 gestig.

## Erelys 
* **Kampioen Nederland (16)**
: 1924, 1928, 1936, 1938, 1940, 1961, 1962, 1965, 1969, 1971, 1974, 1984, 1993, 1999, 2017, 2023
* **KNVB-Beker (14)**
: 1930, 1935, 1965, 1969, 1980, 1984, 1991, 1992, 1994, 1995, 2008, 2016, 2018, 2024
* **Johan Cruijff Schaal (4)** 
: 1991, 1999, 2017, 2018 
* **Europacup I / Champions League (1)**
: 1970 
* **UEFA-beker (2)**
: 1974, 2002 
* **Wêreld-beker (1)**
: 1970
* **Intertoto-beker (5)**
: 1958, 1959, 1967, 1968, 1973
Townsville

**Townsville** (poskodes: 4810-4819) is 'n stad aan die ooskus van Australië in die deelstaat Queensland.

Hierdie stad is aangrensend tot die sentrale area van die Great Barrier Reef in Australië se droë trope, Noord-Queensland. Jaarliks kan tot 300 sonskyndae verwag word met gunstige weersomstandighede: dít en verskeie besienswaardighede asook ander buitelewe-aktiwiteite maak Townsville 'n baie toeriste-vriendelike stad.

Onder die gewilde toeriste-aanloklikhede is The Strand, 'n lang tropiese strand met 'n groenstrook; die Reef HQ, 'n baie groot tropiese akwarium met verskeie van die Great Barrier Reef se inheemse fauna en flora; die Museum van Tropiese Queensland wat rondom die oorblyfsels van die Britse oorlogskip, HMS Pandora, gebou is; Magnetic Island, 'n nabygeleë eiland waarvan die grootse deel nasionale park is.

Townsville word geskei deur twee plaaslike regeringsgebiede, nl. die City of Townsville en die City of Thuringowa wat elk onderskeidelik bestuur word deur die Townsville Stadsraad en Thuringowa Stadsraad. Daar word na die gesamentlike woongebied verwys as "Townsville", terwyl plaaslike inwoners gereeld verwys na die "Twin Cities". Volgens die mees onlangse 2025-bevolkingstatistiek vir die Townsville Statistiese Distrik is die bevolking 202&nbsp;367. Townsville is die grootste stedelike gebied noord van die Sunshine Coast en word gesien as die nieamptelike hoofstad van Noord-Queensland.

Townsville was een van die Australiese gasheerstede tydens die Rugbywêreldbeker 2003. Op die Noord-Queensland-stadion sal ook tydens die Rugbywêreldbeker 2027 wedstryde beslis word.

## Notas 
: *15px Hierdie artikel is vertaal uit die Engelse Wikipedia*

## Eksterne skakels 
*  
*  Amptelike webwerf
*
Tweede Chinees-Japannese Oorlog

Die **Tweede Chinees-Japannese Oorlog** (7 Julie 1937 tot 9 September 1945) was 'n oorlog tussen die Republiek China en die Japannese Keiserryk, beide voor én tydens die Tweede Wêreldoorlog.

Alhoewel die twee lande reeds sedert 1931 elke nou en dan militêr gebots het, het 'n volskaalse oorlog in 1937 begin en is eers met die oorgawe van Japan in 1945 beëindig. Die oorlog was die gevolg van 'n dekade-lange Japannese imperialistiese beleid wat ten doel gehad het om China beide op politieke en militêre vlak te domineer, asook om toegang tot die land se enorme grondstofbronne en ander bronne te bekom. Terselfdertyd het die groeiende Chinese nasionalisme en idees oor selfbeskikking dié versettingsoorlog onvermydelik gemaak.

Voor 1937 het die twee kante in klein, plaaslike gevegte betrokke geraak, waarna verwys word as "insidente": vir 'n verskeidenheid redes het beide nasies hulself daarvan weerhou om 'n volskaalse oorlog te verklaar. Die 1931 inval van Mantsjoerye deur Japan staan bekend as die "Mukden-" of "Mantsjoerye-insident". Die laaste van hierdie "insidente" was die Marco Polo-brug-insident van 1937, wat die begin van 'n volskaalse oorlog tussen die twee lande ingelei het.

China het van 1937 tot 1941 alleen teen Japan geveg, maar na die aanval op Pearl Harbor het die Tweede Chinees-Japannese Oorlog met die groter konflik van die Tweede Wêreldoorlog saamgesmelt.

## Verwysings 
## Eksterne skakels
Metamorfose van Narsissus

*Die skildery wat hier bespreek word, kan besigtig word by die webwerf van die *Tate Modern*, waar dit tans gehuisves word.*

***Metamorfose van Narsissus*** (1937) is 'n 511 x 781 mm olie op doek-skildery van die Spaanse surrealis Salvador Dalí. Die skildery is uit Dalí se Paranoïes-kritiese periode. Volgens Griekse mitologie het Narsissus op sy eie weerkaatsing in 'n poel water verlief geraak. Sy onvermoë om sy die waterige beeld te omhels lei daartoe dat hy wegkwyn en die gode hom as 'n blom verewig. Dalí het die skildery in 1937 voltooi tydens sy lankverwagte terugkeer na Parys nadat hy reuse sukses in die VSA behaal het.

Die skildery vertoon Narsissus wat in 'n poel na onder sit en staar. Nie ver daarvandaan is 'n vervallende rotsfiguur wat nou met hom ooreenkom maar wat heel anders waargeneem word as 'n hand wat 'n bol of eier vashou waaruit 'n narsissus groei. In die agtergrond kan 'n groep naakfigure gesien word terwyl 'n derde narsissusagtige figuur op die horison verskyn.

Dalí het 'n lang gedig geskryf wat by die skildery pas. Metamorfose van Narsissus word tans in die Tate Modern in Londen uitgestal.

## Verwysings
SC Waldgirmes

**SC Waldgirmes** is 'n sportklub uit Lahnau in die deelstaat Hessen in Duitsland, veral bekend vir sy sokkerafdeling. *Waldgirmes* is 'n dorpsdeel van Lahnau.

Behalwe sokker, het die klub ook 'n afdelings vir gimnastiek, tafeltennis en fietsry.

Die klub is in 1929 gestig as *SG Waldgirmes*, maar dis in 1933 deur die Nazi’s ontbind, aangesien dit 'n werkersklub was. Die meeste spelers het hulle toe by die sportklub *TV 05 Waldgirmes* aangesluit, waar hulle 'n sokkerafdeling op die been gebring het (*TV 05* bestaan vandag nog, maar bied nie meer sokker aan nie). Die klub het egter weer herleef na die Tweede Wêreldoorlog toe *SG Waldgirmes* in 1945 herstig is. In 1948 het die sokkerafdeling onafhanklik geword as *FC Waldgirmes*, maar in 1952 is daar weer met *SG Waldgirmes* saamgesmelt om die huidige *SC Waldgirmes* te vorm.

Die klub se beste seisoenafsluiting was om 3de in die Oberliga Hessen te eindig, 'n posisie wat drie seisoene in 'n ry behaal is tussen die 2004/05- en die 2006/07-seisoene.

## Onlangse ligaposisionering 
## Eksterne skakels 
* Amptelike klubwerf
Pous Fabianus

**Fabianus** was die twintigste pous van die Rooms-Katolieke Kerk.

## Biografie 
Pous Fabianus wat ook Flavius genoem word, is volgens legende (beskryf deur Eusebius) gekies toe 'n duif op sy kop kom sit het. Hy was nie 'n biskop nie en ook nie 'n inwoner van Rome nie. Op 10 Januarie 236 volg hy Pous Anterus op en word in 250 opgevolg deur Pous Cornelius. Die naam ‘Fabianus’ beteken ‘uit die geslag van die Fabiërs’.

## Pontifikaat 
Fabianus se pontifikaat word gekenmerk deur organisasie en uitbreiding. Hy het mense aangestel om die dade van die martelare op te teken. Hy het ook keiser Philippus en sy seun gedoop. Hy lê die grondslag vir die latere hiërargiese stelsel van die kerk deur sewe biskoppe vanuit Rome as sendelinge na die huidige Frankryk uit te stuur:
* Gatianus na Tours
* Trophimus na Arles
* Paulus na Narbonne
* Saturninus na Toulouse
* Dionisius na Parys
* Austremonius na Clermont
* Martialis na Limoges.

Die uitsending was moontlik nie sy werk nie omdat dit eers plaasgevind het na die Christenvervolging van keiser Trajanus Decius, waartydens Fabianus op 10 Januarie 250 om die lewe gekom het.

Hy stel die hoër ordes ("ordines majores") van biskop, ouderling en diaken in en ook die laer ordes ("ordines minores") van sub-diaken, akoliet, deurwagter, eksorsis (duiweluitdrywer) en leser (lektor).

## Verering 
Hy is begrawe in die Callixtus katakombe. Hy word as martelaar en heilige vereer. Sy feesdag is op 20 Januarie in die Rooms-Katolieke Kerk en op 5 Augustus in die Oosters-Ortodokse Kerk. Hy is saam met Sint Sebastianus die beskermheilige van die stad Selm in Wesfale en die kerk Santi Fabiano e Venanzio in Rome. Baie kerke is na hom saam met Sebastianus vernoem soos “Fabianus en Sebastianus” in Darup en Osterwick in Duitsland en Apeldoorn, Nederland. Hy is ook die patroon van die pottebakkers en die tingieters. Sy sarkofaag is in 1915 herontdek.

## Verwysings 
## Bronne 
* Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. .
* Gross, Ernie. *This Day in Religion*. New York:Neal-Schuman Publishers. 

## Eksterne skakels 
* Ökumenisches Heiligenlexikon
* 
* 

## Nota 
Saamgestel uit die Nederlandse, Engelse, Duitse en Franse wiki’s.

|}
FV Engers 07

**FV Engers 07** is 'n sokkerklub uit Neuwied in die deelstaat Rynland-Palts in Duitsland, veral bekend vir sy sokkerafdeling. *Engers* is 'n stadsdeel van Neuwied en was tot 1970 'n onafhanklike dorp.

Die klub is op 10 Julie 1907 as *FC Viktoria Engers* gestig. Kort daarna het die klub met *FC Roland Engers* saamgesmelt en in 1910 met *TV 1879 Engers*. In 1916 het die sokkerafdeling onafhanklik geword as *FV Engers 07*.

Engers se grootste prestasie was om die oorloggeteisterde Gauliga Moselland-Oos in 1941 te haal, destyds die hoogste klas, asook die eersteliga Oberliga Suidwes vir 'n paar seisoene na die Tweede Wêreldoorlog. In die 1950/51-seisoen is daar onder meer met 1. FC Kaiserslautern in 'n ligawedstryd afgereken (1-0).

## Onlangse ligaposisionering 
## Eksterne skakels 
* Amptelike klubwerf
Adelaide

**Adelaide** kan na een van die volgende verwys:

## Australië 
# Adelaide, die hoofstad van Suid-Australië, 

## Suid-Afrika 
# Adelaide, Oos-Kaap, 'n dorp in Suid-Afrika.
Gard

**Gard** [gaːʀ] is 'n département in Frankryk. Die département se naam is van die Gard-rivier (ook as die *Gardon*-rivier in sommige geweste bekend) wat deur die département vloei ontleen.
Nîmes

**Nîmes** (Frans: [nim], ; Oksitaans: *Nimes*, [ˈnimes]; Latyn: *Nemausus*) is 'n stad in die suidooste Frankryk met 'n bevolking van 148&nbsp;104 (2021). Dit is die prefektuur (hoofstad) van die departement Gard.

Nîmes lê nie ver van Avignon, Montpellier en Marseille af nie en is bereikbaar via die snelweë A9 en A54 en trein.

Lêer:France-002364 - Square House (15867600545).jpg|Maison Carrée
Lêer:Nimes amphi.jpg|Romeinse amfiteater

## Eksterne skakels 
*  Amptelike webwerf van Nîmes
*  
*  
*  Amphitheater of Nîmes 
*  Nîmes se toeristewebwerf
*  'n Kaart en padroetes van Nîmes 
*  Foto's
Mount Isa

**Mount Isa** is 'n stad in noordwestelike Queensland, Australië.  Die stad het tot stand gekom weens die groot hoeveelheid minerale en grondstowwe in die omgewing.  Daar word gesê dat Mount Isa Mines (deel van die Xstrata -groep) een van die mees produktiewe myngroepe ter wêreld is, gebaseer op die totale ontginning van lood, silwer, koper en sink.

## Geskiedenis 
Kort nadat John Campbell Miles in 1923 die ryk silwer-lood-naat by die westelike deel van Cloncurry ontdek het, is Mount Isa gestig.  Koper en sink word ook in hierdie omgewing gemyn.  Terwyl koper en lood by die Mount Isa-aanleg verwerk word, word anodes en sink-konsentraat 900&nbsp;km per trein na die stad Townsville aan die ooskus vervoer. Die myn is baie kenmerkend van Mount Isa, met die lood-skoorsteen (gebou in 1978) wat 270&nbsp;m hoog staan en sigbaar is van oral op die dorp.

## Plaaslike Regering 
Mount Isa Stadsraad bestuur die hele omgewing van 42 904&nbsp;km², asook die voorstad Camooweal wat 188&nbsp;km na die weste van Mount Isa geleë is.  Mount Isa was in 'n stadium die houer van die rekord vir die grootste stad ter wêreld, gebaseer op oppervlak, met 'n inskrywing in die *Guinness Book of Records*.  Dít, ten spyte daarvan dat Kalgoorlie-Boulder in Wes-Australië asook die munisipaal beheerde omgewing van Chongqing in China aansienlik groter is.

## Kultuur 
Met 'n bevolking van 21 421 (ABS Junie 2006 beraming), is Mount Isa 'n groot administratiewe gebied vir die omgewing.  Alhoewel die stad in 'n droë omgewing geleë is, verskaf die mensgemaakte Meer Moondarra in die noorde van Mount Isa-distrik water vir drinkdoeleindes, sowel as 'n ontspanningsgebied vir die beoefening van verskeie watersportsoorte.  Mount Isa is ook welbekend in Queensland vir sy jaarlikse Isa Rodeo, asook die Mardi Gras-straatoptog wat rondom dieselfde tyd plaasvind.  Meer as 50 verskillende nasionaliteite word verteenwoordig in Mount Isa, waaronder 'n hele aantal Suid-Afrikaners.

## Vervoer 
Mount Isa word bedien deur die "Inlander", 'n Queensland Rail-beheerde passasiertrein wat twee maal per week na en van Townsville vertrek.

Mount Isa Lughawe is ongeveer 10&nbsp;km buite die woongebied en daaglikse vlugroetes tussen Brisbane, die staat se hoofstad, asook Townsville en Cairns in die noordooste word onderskeidelik gediens deur die lugrederye QANTAS en MacAir.  Vlugroetes na verskeie ander kleiner dorpe is ook beskikbaar.

## Opleiding 
Daar is twee hoërskole in Mount Isa, die Spinifex Staatskollege  en Good Shepherd Katolieke Kollege .  Die Spinifex hoërskool het drie kampusse in Mount Isa, nl. die Junior kampus (graad 8 – 10), Senior Kampus (graad 11 – 12) en die Spinifex-koshuis.  Laasgenoemde is uniek omdat dit die enigste staatsbeheerde koshuis van sy soort in Queensland is.

**Tersiêre Opleiding**

James Cook University het een van sy kampusse in Mount Isa, die sogenaamde "Centre for Rural and Remote Health".

## Klimaat 
## Verwysings 
## Notas 
: ''Hierdie artikel is 'n vertaling van die Engelse Wikipedia artikel Mount Isa''

## Eksterne Skakels 
* Mount Isa Stadsraad
FC Eintracht Rheine

**FC Eintracht Rheine** is 'n sportklub uit Rheine in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker, het die klub ook 'n tennisafdeling.

Die klub het op 10 Junie 1994 ontstaan deur die samesmelting van *VfB Rheine* en *SG Eintracht Rheine*. Die klub het 'n ingewikkelde geskiedenis van samesmeltings, met*VfB* wat uit 18 voorgangers ontstaan het wat deur die jare sedert 1907 met mekaar saamgesmelt het en *SG* uit 5 voorgangers sedert 1920.

Die klub se beste prestasie was 'n derde plek op die punteleer van die Oberliga Wesfale in die 2001/02-seisoen. Verder het die klub in 2003 die hoofrondte van die DFB-Pokal gehaal.

## Onlangse ligaposisionering 
## Eksterne skakels 
* Amptelike klubwerf
Pous Cornelius

**Cornelius** was die een-en-twintigste pous van die Rooms-Katolieke Kerk.

## Biografie 
Op 6 Maart of 13 Maart 251 volg Cornelius Pous Fabianus op en word in 253 opgevolg deur Pous Lucius I. Die naam ‘Cornelius’ beteken ‘sterk soos 'n horing’.

## Pontifikaat 
Na die dood van Pous Fabianus is die pos vakant vir 15 maande. Pous Cornelius word pous tydens 'n rusperiode in die christenvervolgings. Sy verkiesing is teengestaan deur Novatianus, maar gesteun deur Ciprianus. Hy regeer slegs twee jaar voordat hy deur keiser Trebonianus Gallus verban word na Civitavecchia. Ciprianus berig dat die kerk in die tyd in Rome 155 priesters gehad het 1500 weduwees en armes versorg het.

Drie biskoppe uit Suid-Italië kies Novatianus as teenpous. Tydens 'n sinode in Rome waaraan 60 biskoppe deelgeneem het in die herfs van 251 word Novatianus en sy volgelinge geëkskommunikeer.

## Verering 
Cornelius is in Junie 253 onthoof en word as heilige vereer. Sy gedenkdag is op 16 September saam met Cyprianus. Hy is begrawe in die Callixtus katakombe waar sy beeltenis op 'n muurskildering te sien is. Sy attribute is 'n horing, die pouslike tiara en die drievoudige kruisstaf. Sy steun word gevra teen epilepsie (die Cornelius siekte), kramp, senu- en oorsiektes. Hy is die beskermheilige van die boere en vee (sowel groot- as kleinvee). In Brabant word hy ‘Sint Knillis’ genoem.

## Argeologie 
Die graf van Cornelius was vir eeue verlore. Die argeoloog Giovanni Battista de Rossi het in 1849 die eerste stuk van die grafserk van Cornelius gevind toe hy 'n skeidsmuur in 'n verlate kerkie naby die Via Appia deurbreek het. In 1852 vind hy 'n kamer wat later met sekerheid as die graftombe van Cornelius geëien is. Hierdie herontdekking word beskou as die begin van die katakombenavorsing.

## Verwysings 
* Brown, Peter 1987 in *A History of Private Life: 1. From Pagan Rome to Byzantium*, Paul Veyne, editor.
* Albert Altenähr OSB: *Das Grab des hl. Cornelius in der Calixtus-Katakombe zu Rom*, als Manuskript vervielfältigt, Aachen 1991.
* Peter Jan Margry & Charles Caspers: *Bedevaartplaatsen in Nederland*, vol. 1, Amsterdam 1997.
* Matthias Zender: *Räume und Schichten mittelalterlicher Heiligenverehrung in ihrer Bedeutung für die Volkskunde. Die Heiligen des mittleren Maaslandes und der Rheinlande in Kultgeschichte und Verbreitung*. 2. Auflage 1973, Bonn.
* J. E. Stadler und F. J. Heim (Herausgeber): *Volständiges Heiligen-Lexikon oder Lebensgeschichten aller Heiligen, Seligen etc etc aller Orte und aller Jahrhunderte, deren Andenken in der katholischen Kirche gefeiert oder sonst geehrt wird...*, 1858

## Eksterne skakels 
* 
* 
* Letters of Pope Cornelius I
* Ökumenisches Heiligenlexikon
* Die Wiederentdeckung der Cornelius-Gruft 
* Der Heilige mit dem Horn 
* Stätten der Cornelius-Verehrung 
* Noch mehr Heilige namens Cornelius 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
Katapleksie

**Katapleksie** word gekenmerk deur 'n skielike verlies aan spiertonus.  Dit kom voor saam met narkolepsie.
Mirtazapien

duimnael|regs|150px|Mirtazapien

**Mirtazapien** is 'n tetrasikliese antidepressant, verwant aan mianserien. Dit affekteer meesal serotonien reseptore, maar verhoog ook vrystelling van noradrenalien. Dit het ook 'n blokkerende effek op histamien reseptore met gevolglike sedasie.

## Bronne 
* *South African Medicines Formulary* (6de druk)
1. FC Heidenheim 1846

**1. FC Heidenheim 1846 ** is 'n sokkerklub uit Heidenheim an der Brenz in die deelstaat Baden-Württemberg in Duitsland.

Die klub se geskiedenis begin met die stigting van die gimnastiekklub *Turngemeinde Heidenheim* op 14 Augustus 1846. Die klub het in 1852 ontbind, maar is met dieselfde naam heropgerig in 1861. In 1872 is die naam verander na *Turnverein Heidenheim*.

Die klub se sokkerafdeling is op 8 Julie 1911 begin en op 21 Augustus 1922 het die sokkerafdeling onafhanklik geraak as *VfR 1911 Heidenheim*. In 1936 het die swemklub *Schwimmverein 04 Heidenheim* met *VfR* saamgesmelt om *VfL Heidenheim 04* te vorm. Na die Tweede Wêreldoorlog is die twee klubs afsonderlik in 1949 heropgerig – die swemmers onder hulle oorspronklike naam en die sokkerafdeling as *VfL Heidenheim 1911*.

Op 27 Mei 1972 het die klub met *TSB 1846 Heidenheim* saamgesmelt om *Heidenheimer SB* te vorm. *TSB 1846 Heidenheim* was die oorspronklike moederklub, wat intussen self deur 'n reeks samesmeltings gegaan het met 6 ander klubs. Die klub was een van die deelnemers aan die eerste seisoen van die nuutgestigde Oberliga Baden-Württemberg in 1978. In 2007 het die sokkerafdeling onafhanklik geraak as *1. FC Heidenheim 1846*.

Die klub het in 1975, 1978 en 1980 die hoofrondte van die DFB-Pokal gehaal.

## Onlangse ligaposisionering 
## Eksterne skakels 
* Amptelike klubblad
SC Corinthians Paulista

**Sport Club Corinthians Paulista** is 'n Brasiliaanse sokkerklub in die stad São Paulo. Corinthians is in 1910 gestig.

## (Ex-)sokkerspelers 
## Erelys 
* **FIFA Wêreldbeker vir Klubs (2)**
: 2000, 2012
* **Kampioen van Brasilië (7)**
: 1990, 1998, 1999, 2005, 2011, 2015, 2017
* **Brasilië Beker  (4)**
: 1995, 2002, 2009, 2025
* **Brasiliaanse Supercup (2)**
: 1991, 2026

## Eksterne skakels 
* Corinthians
* Corinthians - English
TSV Aindling

**TSV Aindling** is 'n sportklub uit Aindling in die deelstaat Beiere in Duitsland, veral bekend vir sy sokkerafdeling. Behalwe sokker, het die klub ook afdelings vir tennis, ysbal, vlugbal, gimnastiek en ski.

Die klub is in 1946 gestig as *TSV Aindling-Todtenweis*. Die klub het die huidige naam in 1950 aangeneem en in 1956 het *TSV Pichl* by die klub aangesluit.
 
Die klub se tuisveld was van 1947 tot 1973 die *TSV-Sportplatz an der Gamlinger Straße*, waarna die *Sportanlage am Schüsselhauser Kreuz* betrek is. Die naam is in 1990 verander na die huidige *Stadion am Schüsselhauser Kreuz*.

Die klub se grootste prestasie was om in 2003 en 2004 die hoofrondte van die DFB-Pokal te haal.

## Onlangse ligaposisionering 
## Eksterne skakels 
* Amptelike klubblad
Lys van afgeleides

Saam met integrasie vorm differensiasie die hoofbewerkings van kalkulus.  In die onderstaande lys is *f* en *g* differensieerbare funksies van die reële getal *s*.  *c* is ook 'n reële getal.

Hierdie **lys van afgeleides** is voldoende om enige elementêre funksie te differensieer.

## Algemene reëls by die afleiding van funksies 
: \left({cf}\right)' = cf'
: \left({f + g}\right)' = f' + g'
; Produkreël
: \left({fg}\right)' = f'g + fg'
; Kwosiëntreël
: \left({f \over g}\right)' = {f'g - fg' \over g^2}, \qquad g \ne 0
; Kettingreël
: (f \circ g)' = (f' \circ g)g'

## Afgeleides van eenvoudige funksies 
: {d \over dx} c = 0

: {d \over dx} x = 1

: {d \over dx} cx = c

: {d \over dx} |x| = 

## Afgeleides van hiperboliese funksies 
## Afgeleides van inverse funksies 
: {d \over dx} (f^{-1}(x))=\frac{1}{f'(f^{-1}(x))}

## Verwysings 
# Stewart, J. (2003). *Single Variable Calculus*. (5th ed.). Belmont, USA:  Thomson Learning.
# Groenewald, G.J., Hitge, M. (2005). *Analise II Studiegids vir WISK121A*. Potchefstroom:  Noordwes-Universiteit.
# Jordan, D.W., Smith, P. (2002). *Mathematical techniques:  An introduction for the engineering, physical and mathematical sciences*. USA:  Oxford University Press.

## Aantekeninge 
* *Sien ook Lys van integrale

* *Hierdie artikel is 'n vertaling van die Engelse Wikipedia artikel Table of derivatives
SF Oestrich Iserlohn

duimnael|*Schleddestadion*
**SF Oestrich Iserlohn ** is 'n sokkerklub uit Iserlohn in die deelstaat Noord-Rynland-Wesfale in Duitsland. *Oestrich* is 'n stadsdeel van Iserlohn.

Die klub is oorspronklik in 1911 gestig as *Oestricher Fußballclub* en het later met die sokkerafdeling van *Turnverein Oestrich von 1881* saamgesmelt. Na die Tweede Wêreldoorlog is die klub deur die Geallieerdes ontbind en eers weer op 10 September 1949 herstig as *Fußballverein Sportfreunde Oestrich*. In 1975 het die dorp Oestrich 'n stadsdeel van Iserlohn geword en is die huidige naam aangeneem.

## Onlangse ligaposisionering 
## Eksterne skakels 
* Amptelike klubwerf
Knysnabos

[duimnael|regs|300px|Die Knysnabos-bioom naby [Nature's Valley, in die Tsitsikamma, Suid-Afrika.]]
[duimnael|regs|300px|[Afrocarpus falcatus naby Nature's Valley.]]

Die **inheemse bosse van Knysna** strek van Mosselbaai in die weste tot by Harkerville in die ooste en beslaan sowat 45 000 ha regerings- en private grond. Saam met die Tsitsikamabosse verder oos is dit die grootste natuurlike boskompleks in Suid-Afrika. Bosreuse oortrek met hangende korsmos, bosdruiwe (*Rhoicissus tomentosa*) en heldergroen mos, gepaard met varingbedekte ooptes en kabbelende strome, skep 'n unieke wonderland wat bosvoëls soos die Knysnaloerie (*Tauraco corythaix*) huisves. Daar is 125 boomspesies, onder andere Outeniekwa- en regte geelhoutbome, rooi- en witelsbome, stinkhoutbome, ysterhout-, witpeer- en assegaaibome, terwyl digte ondergroei en boomvarings welig in die bos groei.
Knysna-olifant

[[Lêer:Knysna Elephant - Hylton Herd SANParks smaller.jpg|duimnael|regs|'Matriarch', afgeneem in 2008 deur Hylton Herd. Dit is moontlik die laaste lewende Knysna-olifant.]]

Die **Knysna-olifante** is 'n byna uitgestorwe, geïsoleerde populasie van Savanne-olifante (*Loxodonta africana*) wat in die Knysnabos aangetref word. Gouna, gepaard met die aanliggende Diepwalle-, Buffelsnek- en Knysnabos, vorm deel van die gebied wat deur die laaste oorblywende Knysna-olifante bewoon is.

Die naam Knysna-olifant is in die Afrikaanse letterkunde deur boeke soos Kringe in ’n bos gepopulariseer en dui op die plek waar die olifante aangetref word eerder as 'n afsonderlike spesie.

## Geskiedenis 
Die woude het in die 1870's na raming 400 tot 500 olifante gehuisves, maar teen 1913 was daar net 'n skrale 13 oor. 'n Opname wat in 1968 en 1969 gemaak is, het net 10 olifante gevind. Geen stappe is egter gedoen om hul toekoms te beveilig nie, en teen 1979 het die bevolking tot drie gekwyn: 'n koei, kalf en 'n ou bul. Die spore van 'n pasgebore kalf is in Desember 1988 ontdek, maar dit was eers in Junie 1994 dat 'n poging aangewend is om die Knysna-bevolking te laat herleef deur drie jong olifantkoeie uit die Nasionale Krugerwildtuin hierheen te bring. Nadat die drie byna twee maande lank in 'n boma by Diepwalle aangehou is, is hulle in September 1994 losgelaat. 'n Uitgebreide soektog het egter net een olifant, die ou bul, opgelewer. Die jongste kalf is ongeveer twee weke ná die vrylating aan longontsteking dood, terwyl die oorblywende twee koeie nie by hul bostuiste kon aanpas nie. Nadat hulle private eiendom beskadig het, is die twee oorlewende olifante in die Shamwari Wildreservaat naby Port Elizabeth hervestig. Toe, in September 2000, is 'n jong bul onverwags in die Gounabos opgemerk.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings
Spilmoondhede

duimnael|400px|Deelnemers aan die Tweede Wêreldoorlog: die Spilmoondhede en hul kolonies is in blou, die Geallieerdes en hul kolonies in groen en die neutrale lande in grys.
duimnael|400px|Gebiede wat deur die Spilmoondhede beheer was in 1942.

Die **Spilmoondhede** (Duits: *Achsenmächte*, Italiaans: ''Potenze dell'Asse*, Japannees: 枢軸国 *Sūjikukoku'') was die lande wat die Geallieerdes teëgestaan het tydens die Tweede Wêreldoorlog. Die drie voorste magte, Nazi-Duitsland, die destydse fascistiese Italië en die Japannese Keiserryk, was militêre bondgenote na die ondertekening van die Driepartyepakt in September 1940 en die Spilmoondhede was amptelik gestig. Aan die piek van hul bestaan het die Spilmoondhede ryke oorheers wat groot dele van Europa, Asië, Afrika en die Stille Oseaan gedek het, maar die Tweede Wêreldoorlog het geëindig in hul nederlaag. Soos ook die geval met die Geallieerdes was, was die lidmaatskap van die Spilmoondhede in konstante verandering en sommige nasies het by die Spilmoondhede aangesluit en hulle weer verlaat tydens die verloop van die oorlog.

## Oorsprong 
Die term is vir die eerste keer deur Benito Mussolini in November 1936 gebruik toe hy gepraat het van 'n Rooms-Berlynse spil wat besig was om op te rys uit die vriendskapsverdrag wat deur Italië en Duitsland op 25 Oktober 1936 onderteken is. Mussolini het verklaar dat die twee lande 'n "spil" sou vorm waarom die ander state van Europa sou draai. Italië was oorspronklik 'n teenstander van Duitsland, maar na die Volkebond Italië se oorlog teen Abessinië teengestaan het, het Duitsland Italië ondersteun en is 'n vriendskapsbond tussen dié twee lande geskep. Die bond het in Mei 1939 verander in 'n alliansie wat deur Mussolini die "Verdrag van Staal" genoem is.

Die term "Spilmoondhede" was dan ook die amptelike, gebruiklike term na Duitsland, Italië en Japan die Driepartyepakt op 27 September 1940 onderteken het. Hongarye (20 November 1940), Roemenië (23 November 1940), Slowakye (24 November 1940) en Bulgarye (1 Maart 1941) het later ook by die verdrag aangesluit. Die magtigste militêre lede was Duitsland en Japan. Hierdie twee nasies het in 1936 ook die Anti-Kominternpakt as geallieerdes met mekaar gesluit nog voor die Driepartyepakt bestaan het.

## Eksterne skakels
Megagreep

'n **Megagreep** is 'n eenheid van inligting of rekenaarberging wat gelykstaande is aan óf 1000² grepe of 1024² grepe, afhangende van die konteks waarin dit gebruik word. In baie seldsame gevalle word die term gebruik om 1000&times;1024 voor te stel. *Megabyte* word algemeen verkort na **MB**. Hierdie simbool moet egter nie verwar word met *Mb* nie, want *Mb* is die simbool vir *megabit* en nie *megabyte* nie. Die term *megabyte* is in 1970 vir die eerste keer gebruik. 

## Definisie 
Die term "megagreep" is dubbelsinnig omdat dit algemeen gebruik word en twee waardes het, naamlik 1000² grepe of 1024² grepe. Die verwarring het aanvanklik begin toe daar ander benamings vir verskillende magte van die greep gebruik moes word, maar daar toe nog geen amptelike terme daarvoor was nie. 1024 (2¹º) is byvoorbeeld nagenoeg gelyk aan 1000 (10³), en daarom is name van die SI-eenhede wat *rofweg* ooreengestem het met die eenhede wat eintlik bedoel is, gebruik. Juis om hierdie rede het regerings- en ander organisasies hierdie probleem aangespreek deur mense aan te moedig om die term *megagreep* slegs te gebruik wanneer daar na 1000² grepe verwys word, en "me**bi**greep" wanneer daar na 1024² grepe verwys word. Hierdie verandering is al deur vele sagtewareprojekte in hul produkte aangebring, maar baie lêerbestuurdersprogramme gebruik nog "megagrepe" om die lêergroottes mee uit te druk.

## Sien ook 
* binêre voorvoegsel
* kilogreep
* gigagreep
* teragreep
* Mebigreep
* Megabit

## Eksterne skakels 
*Historiese notas oor die koste van hardeskyfstoorspasie 
*die megagreep (gevestigde definisie in Networking and Storage Industries; van whatis.com)
*Internasionale Electrotegniese Kommissie definisies 
*IEC voorvoegsels en simbole vir binêre multiples

## Verwysings
Hoofkarakter

'n **Hoofkarakter** of **protagonis** is 'n karakter in 'n verhaal, drama of storie van wie verskillende fasette uitgebeeld word. Die hoofkarakter verras gewoonlik die leser op oortuigende wyses, en weens die karakter se kompleksheid en deurlopende ontwikkeling word daar na só 'n karakter verwys as 'n ronde karakter.

'n Hoofkarakter kan 'n buitestaanderfiguur wees. Só 'n buitestaander is gewoonlik 'n sensitiewe persoon wat dieper en meer as die gewone mens sien. Buitestaanders is dikwels geslote, afsydige en swygsame mense.

Die hoofkarakter is die protagonis en teenoor hom of haar staan die teëspeler, of antagonis. Dikwels wedywer hulle oor 'n derde persoon of mag, die tritagonis. Dit kan 'n fisiese persoon soos 'n vrou of 'n man wees, maar dit kan ook iets soos 'n familieplaas of sakeryk wees.

## Verhoudings met ander karakters 
Die protagonis se opponent is die antagonis wat alles in sy vermoë doen om te verhoed dat die protagonis sy doelwit bereik. Die konflik tussen hierdie twee dramatis personae dryf die storie vorentoe en hulle is ewe belangrik in die ontwikkeling van die intrige. Trouens, die antagonis kry soms die rol van die sentrale karakter, iemand rondom wie die hele verhaal gebou is.

’n Voorbeeld hiervan is Salieri in die rolprent Amadeus, Mozart se teëstander, wat die hoofoorsaak van die optredes in die verhaal is. Dieselfde kan gesê word van die Joker, Batman se antagonis in *The Dark Knight.*

Ander karakters sluit in die deuteragonis (die tweede karakter) en die tritagonis (die derde karakter).

## Valse Protagonis 
Die valse protagonis is 'n literêre tegniek waarin die gehoor of leser van 'n verhaal mislei word. Daar word vroeg reeds ’n karakter bekendgestel wat al die kenmerke van die protagonis het en waarvan die leser outomaties aanneem dat dit die protagonis moet wees, maar wat later blyk nie die protagonis te wees nie. Hierdie element word dikwels gebruik om die storie 'n onverwagte kinkel te gee.

’n Voorbeeld is die fliek *Psycho*. Hierin blyk die karakter Marion Crane die protagonis te wees, aangesien sy heeltyd in die begin van die film gevolg word. Maar toe word sy onverwags vermoor en dit blyk dat sy tog nie die hoofkarakter is nie. Deur haar 'n valse hoofkarakter te maak, het regisseur Alfred Hitchcock gehoop om haar dood meer skokkend- en moordenaar Norman Bates meer angswekkend te maak.

## Verwysings
Prefek (Frankryk)

duimnael|Uniform pet van 'n Franse préfet
'n **Prefek** (Frans: *préfet*) in die Franse regeringstelsel is die Franse staat se verteenwoordiger 'n département of région. Onder-prefekte (Frans: *sous-préfets*) is verantwoordelik vir die onderafdelings van départemente, arrondissements. Die kantoor van 'n prefek staan as 'n prefektuur (Frans: préfecture) bekend en die van 'n Onder-prefek 'n onder-prefektuur (Frans: *sous-préfecture*). Die prefek van die *département* wat die hoofstad van die région (Frans *chef-lieu de région*) bevat, is ook die *préfet de région*, of te wel die prefek van die *région*.

Prefekte werk onder die Minister van Binnelandse Sake en hulle pligte sluit in verteenwoordiging van die staat aan plaaslike regerings, sekuriteit, koördinering van die polisie en gendarmerie magte, hantering van groot kriesisse en nood burgerbeskerming prosedures, veiligheid, verantwoordelikheid vir amptelike dokumente soos identitietskaarte en paspoorte, bestuurslisensies, toepassing van immigrasie reëls en die toesien na wetshandhawing. Prefekte kan administratiewe bevele uitvaardig in gebiede wat onder die competency van die nasionale regering val insluitend algemene veiligheid. Prefekte dra tydens amptelike geleenthede uniforms.

Die amp van prefek is in 1800 na die Franse Rewolusie deur Napoleon Bonaparte geskep. Op daardie stadium was prefekte die administrateurs van die départements wat tydens die rewolusie geskep is. 

## Spesiale gevalle 
* In New Caledonia en Frans-Polinesië word die rolle van die prefek deur 'n hoe kommissaris vervul en in Wallis en Futuna deur 'n superior administrateur.
* Die Franse Suidelike gebiede is te vore deur 'n superior administrateur bestuur, maar sedert 2004 word dit ook deur 'n prefek bestuur. Die prefek is egter nie in die gebied gestasioneer nie maar in Réunion.
* Parys, wat self 'n department is, en die drie departemente wat dit omring word deur 'n enkele prefektuur vir wetshandhawing en sekuritiet bedien — die Prefektuur van Polisie — en die wetshandhawing magte wat in ander Franse stede en dorpe deur die burgemeester uitgeoefen word behoort aan die Prefek van Polisie.
* Die outoriteit wat die Staat oor die see het word deur die Maritime Prefek van die betrokke région uitgeoefen.

## Kyk Ook 
* Prefek
Ou Styl- en Nuwe Styl-datums

**Ou Styl** (O.S.) en **Nuwe Styl** (N.S.) word soms by datums gevoeg om dit duidelik te maak watter kalenderstelsel gebruik is. O.S. dui byvoorbeeld aan 'n datum is bereken volgens die Juliaanse kalender, wat voorheen in baie lande gebruik is, eerder as die Gregoriaanse kalender, wat tans in die meeste lande gebruik word. In Engeland se geskiedenis kan dit ook daarop dui dat die begin van die Juliaanse kalender aangepas is om op 1 Januarie te val, hoewel ’n ander jaarbegin op daardie tydstip gebruik is.

Hoeveel dae die twee kalenders verskil, wissel van eeu tot eeu. (Vergelyk tabel regs.)

## Rusland 
In Rusland is die Juliaanse kalender tot op 14 Februarie 1918 gebruik. Enige datum in die geskiedenis voor dié dag is volgens dié kalender (dus O.S.) bereken. So het die Russiese Rewolusie van 1917 op 25 Oktober (O.S.) plaasgevind en dit word steeds in Rusland die "Oktober-rewolusie" genoem. In die Nuwe Styl, wat toe al feitlik oral ter wêreld gebruik is, het die rewolusie egter op 7 November plaasgevind. 

Die Oosters-Ortodokse Kerk gebruik steeds die Juliaanse kalender en daarom val Kersfees in Rusland en sommige ander lande tans op 7 Januarie (wat 25 Desember is volgens die Juliaanse kalender). 

## Engeland 
In Brittanje is dit gebruiklik om die meeste datums van die Juliaanse kalender by die Gregoriaanse **jaar** aan te pas sonder om die **dag en maand** te verander. Die Engelse kalenderjaar het van die 12de eeu tot in 1752 op 25 Maart begin. ’n Gebeurtenis tussen 1 Januarie en 24 Maart sou dus in die vorige jaar geval het omdat die kalenderjaar toe eers op 24 Maart geëindig het. 

Die datum van koning Charles I se teregstelling is in dié tyd aangeteken as 30 Januarie 164**8** (O.S.). In moderne weergawes van die gebeure word die datum gewoonlik aangegee as 30 Januarie 164**9** (N.S.). As die datum volledig omgeskakel sou gewees het na die Gregoriaanse kalender, sou dit 9 Februarie 1649 gewees het, die datum wat sy tydgenote in sekere dele van Europa waar die Gregoriaanse kalender toe reeds gebruik is, sou beskou het as die dag van die teregstelling. 

25 Maart (O.S.) val in die Nuwe Styl op 6 April, en dit is steeds die eerste dag van die finansiële jaar in Brittanje.

## Verwysings 
## Sien ook 
* Juliaanse kalender
* Gregoriaanse kalender
Cachoeira do Sul

**Cachoeira do Sul** is 'n nedersetting in die deelstaat Rio Grande do Sul in suidoostelike Brasilië. Dit is geleë op die koördinate 30°02'21″S, 52°53'38″W sowat 196 km vanaf die deelstaat se hoofstad, Porto Alegre, en 2226 km vanaf die federale hoofstad Brasília.
Auckland Grammar School

**Auckland Grammar School** is 'n openbare skool in Auckland, Nieu-Seeland, waar seuns van die ouderdom van dertien tot sewentien onderrig word en die klasse van graad 9 tot graad 13 strek. Naby die skool is daar 'n koshuis wat seuns wat van ver af kom, huisves. Dit is een van die grootste skole in Nieu-Seeland met meer as 2&nbsp;000 leerders. Die skool se leuse is "*Per Angusta Ad Augusta*", wat beteken "Deur teëspoed na grootsheid".

## Geskiedkundige agtergrond 
Auckland Grammar School is in 1868 opgerig deur sir George Grey, Nieu-Seelandse goewerneur van 1861 tot 1868, en ook in 'n stadium goewerneur van die Kaap die Goeie Hoop. In daardie dae was die wit setlaars van Nieu-Seeland in 'n gewapende stryd met die Maori betrokke oor grondregte en het die goewerneur die Birtse regering versoek om hulp. Meer as een miljoen soldate is gestuur, waarvan baie hulle met hulle gesin in Auckland gevestig het. Grey het toe besluit om die Auckland Grammar School op te rig om goeie opvoeding aan die soldate se afstammelinge te bied. 

## Reëls 
Die skool diskrimineer nie op grond van klas of ras nie sodat alle manlike inwoners van Nieu-Seeland van die voorgeskrewe ouderdom toegang tot die skool kan verkry. Die skool is ook 'n voorstander van onderrig is talle tweede en derde tale, in besonder Latyn. Verder lê die skool klem op balans tussen die akademie, sport en kultuur.

## Beroemde oudleerders 
* Sir Edmund Hillary, die eerste mens wat die berg Everest uitgeklim het
* Russell Crowe, akteur 

## Eksterne skakels 
*  Skool se amptelike webblad
Foto na Dans

**Foto na Dans** of **FND** was 'n Afrikaanstalige Suid-Afrikaanse musiekgroep wat gevorm is nadat vyf ouens dit gestig het slegs omdat hulle gevoel het hulle 'n behoefte het om musiek te maak. Dit het die groep omtrent sewe jaar geneem om lede vir die groep te vind wat na hul sin die regte kombinasie sou wees. Ál die lede behalwe Nel was voorheen lede van *Trompie is Dood,* wat die nasionale hoërskool rockkompetisie *Rockspaaider* gewen het in 2005.  Van die lede van Trompie is Dood het die groep verlaat wat veroorsaak het dat die groep 'n sanger benodig het.  Nel kon hierdie gaping vul.

Die groep word deur groepe soos Muse, Bloc Party, Springbok Nude Girls en Incubus geïnspireer, maar erken dat hul musiek selde ten volle met enige musiekstyl vergelyk kan word.

Foto na Dans is 'n projek wat streef daarna om die genot wat hulle uit musikale sintese put met almal wat belang stel te deel. Hulle noem hulself 'n "Kulturele, musikale/multi-media reis wat oop is vir jou" en meld dat hulle 'n konsekwente visie het wat lui: "'n magdom klanke/visuele as simbool van ons gevoelens/idees/gedagtes".

Die groep se debuutvideo, *Huiwerig*, het binne 'n paar weke die A-lys op MK89 gehaal. Nadat hul kortspeler in Januarie uitgereik is, het *Foto na Dans* se optredes begin opslae maak. Die video van *Soldaatvolk* was drie weke agtereenvolgens nommer een op MK89 se Top-tien. Foto Na Dans het 'n EP vrygestel op 13 Augustus 2008, *Pantomime op Herwinbare Klanke*. In 2010 het hulle hul laaste CD, *Die Vloed* vrygestel. Op 18 Januarie 2012 kondig die groep deur sy Facebookblad aan dat hulle na afloop van hul laaste toer vir ’n onbepaalde tyd ’n breuk sou neem.

## Diskografie 
### Ateljeealbums 
* *Intervensie* (2007)
* *Pantomime op Herwinbare Klanke* (2008)
* *Die Vloed* (2010)

#### *Intervensie* (2007) 
*Foto na Dans* het in Junie/Julie 2007 hul eerste vollengte (12-snit) ateljeealbum, *Intervensie*, in B-Sharp Studios in Boksburg opgeneem. Hulle sou teen die einde van September 2007 met die album begin toer het.

### EP's 
* *Foto Na Dans EP* (2007)

### Enkelsnitte 
## Sien ook 
* Lys van Suid-Afrikaanse musiekgroepe

## Eksterne skakels 
* Foto na Dans se MySpace-bladsy
* Videosnit van 'n onderhoud en 'n regstreekse optrede - by News24.com.  

## Verwysings
Lukraaketaar

**Lukraaketaar** is 'n Afrikaanse Suid-Afrikaanse akoestiese musiekgroep wat uit twee lede bestaan, Pierre Greeff en Alwyn Kotzé. Hulle beskryf hul lirieke as *"sielvolle woorde"* en hul musiek as *"akoesties met skop"*. Die groep se naam, *Lukraaketaar*, is 'n kombinasie van twee woorde: *lukraak*, wat beteken toeval, geluk, na willekeur; en *ketaar*, wat volgens hulle 'n woordspeling op "kitaar" en "kommentaar" is. Lukraaketaar is bekend vir hul uitgesprokenheid en retoriese vrae in hul lirieke.

Toe Kotzé en Greeff mekaar op Stellenbosch ontmoet het, was dit die begin van Lukraaketaar. Die twee vriende ken mekaar al meer as vier jaar en het nog altyd 'n passie vir musiek gedeel. Hulle skryf meestal saam aan hul liedjies en musiek en hoop dat hul eerste sewesnitkortspeler, *Fop Genade*, mense se lewens positief sal beïnvloed.

In hul musiek sing Pierre laag en Alwyn baie hoog.

Na 'n hiaat het Lukraaketaar in 2019 by die Liefde by die Dam-konsert by Meerendal in Durbanville, Kaapstad opgetree.

## Sien ook 
* Lys van Suid-Afrikaanse musiekgroepe

## Verwysings 
## Eksterne skakels 
* Lukraaketaar op Last.fm
Ludwigsfelder FC

**Ludwigsfelder FC** is 'n sokkerklub uit Ludwigsfelde in die deelstaat Brandenburg in Duitsland.

Die klub is in 1938 gestig as *Rot-Weiß Ludwigsfelde* en het veral werkers van die plaaslike Daimler-motorfabriek as lede getrek. Na die Tweede Wêreldoorlog is die klub deur die Geallieerdes ontbind, maar in 1946 heropgerig as *SG Vorwärts Ludwigsfelde*. In 1952 is die klub herdoop, eers na *BSG Aufbau Ludwigsfelde*, toe na *BSG Traktor Ludwigsfelde* en in 1953 na *BSG Motor Ludwigsfelde*. Na die hereniging van Duitsland is die klub weer herdoop na *SG Motor Ludwigsfelde*. Op 30 Mei 1996 het die sokkerafdeling onafhanklik geword as *Ludwigsfelder FC*, die huidige naam.

Die klub het die *Brandenburgischenpokal* (Brandenburgbeker) in 2003 gewen en daarmee toegang gekry tot die hoofrondte van die DFB-Pokal, waar daar in die eerste rondte met 1-9 teen SV Werder Bremen verloor is.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Mineralogie

**Mineralogie** of **delfstofkunde** is 'n tak binne die veld geologie wat spesialiseer in die studie van minerale en hul voorkoms, ontstaan, metamorfose en die rol wat dit vervul in die geologie. Die Internasionale Mineralogiese Vereniging (IMA) is 'n internasionale organisasie waarvan die lede die mineralogie uit verskillende lande verteenwoordig. Die vereniging se aktiwiteite omvat die beheer van die benaming van minerale (via die Kommissie vir nuwe minerale en mineraalname) asook die instandhouding van 'n databasis van minerale.

Teen 2004 het die IMA al sowat 4&nbsp;000 verskillende soorte minerale erken en gelys. Hiervan word 150 as "oorvloedig", 50 as "insidenteel", en die res as "seldsaam" beskou.

## Sien ook 
*Aardrykskunde
*Lys van minerale

## Eksterne skakels 
*Uitgebreide databasis van minerale 
**"De Natura Fossilium"*/Textbook on Mineralogy - Standaardwerk deur die "Vader van die Mineralogie" Georg Agricola
 
### Verenigings 
*International Mineralogical Association 

### Museums 
*mineralogy museums - Uitgebreide lys van mineraalmuseums 
*Virtual Museum of the History of Mineralogy (handel oor die geskiedenis van mineralogie)
Bolzano

**Bozen** of **Bolzano** (Italiaans: *Bolzano*; Duits: *Bozen*; Ladinies: *Balsan*/*Bulsan*) is die hoofstad en grootste stad van die outonome provinsie Suid-Tirol in die outonome gewes Trentino-Suid-Tirol (Italië) met 'n bevolking van 107&nbsp;739 (soos op 31 Desember 2018) en 'n oppervlakte van 52,3&nbsp;km². Bozen is geleë langs die Brennerroete, wat Noord- en Suid-Europa met mekaar verbind, en by die samevloeiing van die Etsch- en Eisackriviere. Die belangrikste huistale is Italiaans (73%), Duits (26,29%) en Ladinies (0,71%). As bikulturele stad met Noord-Europese en Mediterreense invloede vervul Bozen al eeue lank 'n belangrike funksie as 'n ontmoetplek vir die Duits- en Italiaanssprekende kultuur- en sakewêreld.
duimnael|links|Bozen/Bolzano, soos gesien vanuit die weste
duimnael|links|Nou straatjies in die historiese middestad met booggange, in Duits *Lauben* genoem - 'n argitektoniese element wat beskerming teen son en reën bied en wat die Duitssprekende gebiede van Suid-Tirol met Noord-Italiaanse nedersettings deel
duimnael|links|Die voorstad Gries
duimnael|links|Duits, Italiaans, Engels en Ladinies is die Vrye Universiteit Bolzano/Bozen se amptelike tale vir onderwys en kommunikasie
Bozen is een van die grootste stedelike nedersettings in die Alpegebied, setel van die Suid-Tiroolse regering en parlement, sedert 1964 biskopsetel van die nuutgestigte Rooms-Katolieke diosese Bozen-Brixen en sedert 1997 ook setel van 'n universiteit – die *Freie Universität Bozen* (met Duits, Italiaans, Engels en Ladinies as onderrigmedia). Die navorsingsaktiwiteite van die universiteit se Ladiniese afdeling fokus op Ladiniese Taalkunde (veral Ladiniese Filologie) en Meertalige Opvoedkunde.

## Verwysings 
## Eksterne skakels 
*  
*   Amptelike webwerf
*
Jim Douglas (politikus)

**James H. (Jim) Douglas** (21 Junie 1951 in Springfield, Massachusetts) is 'n Amerikaanse politikus uit die deelstaat Vermont. Douglas is 'n lid van die Republikeinse Party en was vanaf 2003 tot 2011 die 80ste goewerneur van Vermont. Sy amptelike kantoor is in *The Pavilion*, maar gedurende die parlementêre sessie het hy dikwels in 'n seremoniële kantoor in die *Vermont State House* gewerk.

Douglas het 'n B.A.-graad aan die Middlebury College in Vermont behaal, waar hy ook 'n aktiewe lid van die *College Republicans* was. Sy hoofvak was Russiese Studies, en hy gebruik sy Russiese taalvaardigheid ook vir die aanknoop van susterstad-betrekkinge met Karelië (Russiese Federasie).

## Verwysings 
## Eksterne skakels 
* Vermont Governor Jim Douglas (Amptelike webwerf)
KSV Klein-Karben

**KSV Klein-Karben** is 'n sportklub in Karben in die deelstaat Hessen, Duitsland. Die klub is veral bekend vir sy sokkerafdeling. *Klein-Karben* is 'n dorpsdeel van Karben.

Die klub is in 1890 met die huidige naam gestig en het behalwe sokker verskeie ander afdelings, onder andere dans, gimnastiek, modelvliegtuie, skaat ('n kaartspel), tennis, tafeltennis en vlugbal.

Die span se grootste prestasie was om die Oberliga Hessen in 2000 te wen.

## Onlangse ligaposisionering 
## Eksterne skakels 
* Amptelike klubwerf
* Amptelike webwerf van die sokkerafdeling